Ayen yeɛnan asnulfu n yinzan d lemɛun di tallit taqburt ur d-ɣlin ara am waman n ugeffur , ur d-yettili ara yenzi mebla ma tella teqsiṭ-is , yal tikelt ad teḍru tedyant di taddart neɣ ger wemdan d wayeḍ , amdan ad t-yerr lḥal ad yini awal d amecṭuḥ yewzen yeččur d lmeɛna , wagi d inzi. Tezmer ad ili tlalit n yenzi mara d yili wugur ger sin yemdanen ad dyekker wemdan wayeḍ ad ten-yewwet s lmeɛna.